Document ID: 31988L0465

KOMISSION DIREKTIIVI,
annettu 30 päivänä kesäkuuta 1988,
pyörillä varustettujen maatalous- ja metsätraktoreiden kuljettajan istuinta koskevan jäsenvaltioiden lainsäädännön lähentämisestä annetun direktiivin 78/764/ETY mukauttamisesta tekniikan kehitykseen (88/465/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon pyörillä varustettujen maatalous- ja metsätraktoreiden tyyppihyväksyntää koskevan jäsenvaltioiden lainsäädännön lähentämisestä 4 päivänä maaliskuuta 1974 annetun neuvoston direktiivin 74/150/ETY(1), sellaisena kuin se on viimeksi muutettuna direktiivillä 88/297/ETY(2), ja erityisesti sen 11 artiklan,
sekä katsoo, että
saadun kokemuksen ja nykyisen kehitystason perusteella nyt on mahdollista muuttaa neuvoston direktiivissä 78/764/ETY(3), sellaisena kuin se on viimeksi muutettuna direktiivillä 87/354/ETY(4), vahvistettua vertailutraktoreiden luokitusta sekä täsmentää ja täydentää tiettyjä tämän direktiivin säännöksiä,
myös Kansainvälinen standardointijärjestö ISO on hyväksynyt tämän uuden luokituksen Euroopassa ja Amerikan yhdysvalloissa suoritetun tutkimuksen tulosten perusteella, ja
tässä direktiivissä säädetyt toimenpiteet ovat maatalous- ja metsätraktorialan kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaisia,
ON ANTANUT TÄMÄN DIREKTIIVIN:
1 artikla
Muutetaan direktiivin 78/764/ETY liitteet I ja II tämän direktiivin liitteen mukaisiksi.
2 artikla
1. Jäsenvaltio ei saa 1 päivästä lokakuuta 1988 alkaen:
a) - evätä traktorityypiltä ETY-tyyppihyväksyntää tai kansallista tyyppihyväksyntää tai kieltäytyä antamasta direktiivin 74/150/ETY 10 artiklan 1 kohdan viimeisessä luetelmakohdassa tarkoitettua asiakirjaa, tai
- kieltää laskemasta traktoreita ensi kertaa liikkeelle,
jos traktorityypin tai traktorityyppien kuljettajan istuin on tämän direktiivin säännösten mukainen;
b) - evätä kuljettajan istuintyypiltä osan ETY-tyyppihyväksyntää tai kansallista tyyppihyväksyntää, jos sentyyppiset istuimet ovat tämän direktiivin säännösten mukaisia, tai
- kieltää saattamasta markkinoille kuljettajan istuimia, joissa on tämän direktiivin säännösten mukaisesti annettu osan ETY-tyyppihyväksyntämerkki.
2. Jäsenvaltiot 1 päivästä lokakuuta 1989 alkaen:
a) - eivät saa antaa direktiivin 74/150/ETY 10 artiklan 1 kohdan viimeisessä luetelmakohdassa tarkoitettua asiakirjaa traktorityypille, jonka kuljettajan istuin ei ole tämän direktiivin säännösten mukainen,
- saavat evätä kansallisen tyyppihyväksynnän traktorityypiltä, jonka kuljettajan istuin ei ole tämän direktiivin säännösten mukainen;
b) - eivät anna osan ETY-tyyppihyväksyntää kuljettajan istuintyypille, joka ei ole tämän direktiivin säännösten mukainen,
- saavat evätä kansallisen osan tyyppihyväksynnän kuljettajan istuintyypiltä, joka ei ole tämän direktiivin säännösten mukainen.
3 artikla
Jäsenvaltioiden on saatettava tämän direktiivin noudattamisen edellyttämät säännökset voimaan viimeistään 30 päivänä syyskuuta 1988. Niiden on ilmoitettava siitä komissiolle viipymättä.
4 artikla
Tämä direktiivi on osoitettu kaikille jäsenvaltioille.
Tehty Brysselissä 30 päivänä kesäkuuta 1988.

Labels: 8
6